DIPESALEME 2 SSO61SO - Na ditjhaba di dumadumelang, mme - Bible Search
DIPESALEME 1 DIPESALEME 3
Mmuso wa Modimo le wa Mora wa wona, eo bohle ba tlang ho ipea ho yena.
1Na ditjhaba di dumadumelang, mme batho ba rerelang tsa lefeela? 2Marena a lefatshe a phuthehetseng, le mahosana a bokanetseng ho tsohela Jehova le motlotsuwa wa hae matla? 3Ba re: A re kgaoleng ditlamo tsa bona, re kwele mehala ya bona.
4Ya dutseng mahodimong o a ba tseha, Jehova o soma ka bona, 5o bua le bona ka bohale, o ba tsielehisa kgalefong ya hae, 6o re: Ke nna ka sebele ke tlotsitseng morena wa ka Sione, thabeng ya ka e kgethehileng!
7A nke ke phethe morero; Jehova o itse ho nna: O Mora wa ka, kajeno ke o tswetse. 8Kopa ho nna, mme ke tla o fa ditjhaba e be lefa la hao, le dipheletso tsa lefatshe e tle e be leruo la hao. 9O tla di thumakanya ka molamu wa tshepe, o di silakanye jwaloka pitsa ya letsopa.
10Jwale he, marena, hlalefang; le lona, baahlodi ba lefatshe, le eletswe! 11Sebeletsang Jehova ka tshabo, mme le thabe le ntse le thothomela! 12Akang Mora, a se tlo halefa, mme la timela tseleng ya lona, hobane bohale ba hae bo se bo tla tuka. Ho lehlohonolo bohle ba beileng tshepo ya bona ho yena!